ms dhoni, jasprit bumrah combine to inflict game-changing run-out of tom latham in 3rd odi
టర్నింగ్ పాయింట్.. ధోనీ నవ్వుకు కారణమిదే!
48 ఓవర్లో బుమ్రా లాథమ్‌ను రనౌట్ చేయడం మ్యాచ్‌ను మలుపు తిప్పింది. ఈ రనౌట్ తర్వాత ధోనీ నవ్వడానికి కారణం ఆ ఘటనే..
TNN | Updated:
Oct 30, 2017, 12:17PM IST
కాన్పూర్లో న్యూజిలాండ్&zwnj;తో జరిగిన మూడో వన్డేలో భారత్ 6 పరుగుల తేడాతో థ్రిల్లింగ్ విక్టరీని సొంతం చేసుకుంది. వరుసగా ఏడో ద్వైపాక్షిక సిరీస్&zwnj;ను గెలుపొందింది. చివరి వన్డేలో టాస్ ఓడి భారత్ ముందుగా బ్యాటింగ్ చేయగా.. రోహిత్, విరాట్ శతకాలతో చెలరేగారు. వీరిద్దరూ రెండో వికెట్&zwnj;కు 230 పరుగులు జోడించారు. దీంతో భారత్ 338 పరుగుల లక్ష్యాన్ని కివీస్&zwnj;కు నిర్దేశించింది. కానీ న్యూజిలాండ్ బ్యాట్స్&zwnj;మెన్ దీటుగా ఆడారు. మున్రో (75), కెప్టెన్ విలియమ్సన్ (64) కివీస్&zwnj;కు గట్టి పునాది వేశారు. వీరిద్దరూ అవుటైనా టేలర్ (39), లాథమ్ (65) జట్టు విజయం దిశగా నడిపారు. టేలర్&zwnj;ను బుమ్రా ఔట్ చేసినప్పటికీ.. లాథమ్ క్రీజులో ఉండటంతో కివీస్ విజయం దిశగా సాగింది.
చివరి 4 ఓవర్లలో 35 పరుగులు మాత్రమే చేయాల్సి ఉండటంతో.. కివీస్ విజయంపై ధీమాతో ఉంది. కానీ బుమ్రా విసిరిన 47వ ఓవర్ నాలుగో బంతిని ఆడటంలో గ్రాండ్&zwnj;హోమ్ విఫలమయ్యాడు. బంతి బ్యాట్&zwnj;కు తాకకుండానే కీపర్ ధోనీ చేతుల్లోకి వెళ్లింది. కానీ స్ట్రయికింగ్ కోసం ఎదురు చూస్తున్న లాథమ్ ముందుకు పరిగెత్తుకొచ్చాడు. ఒక్క క్షణంపాటు ఆలోచించిన ధోనీ.. బంతిని తనకు ఇవ్వమంటున్న బుమ్రా వైపు బాల్ విసిరాడు. లాథమ్ క్రీజును చేరేలోగానే బూమ్రా బంతిని నేరుగా వికెట్లకు విసిరాడు. దీంతో నిరాశగా అతడు పెవిలియన్ చేరాడు. ఈ రనౌటే మ్యాచ్&zwnj;ను మలుపు తిప్పింది.